**ข้อเสนอโครงการประจำปีงบประมาณ พ.ศ.2563**

**หน่วยอนุรักษ์สิ่งแวดล้อมธรรมชาติและศิลปกรรมท้องถิ่นชัยภูมิ**

**แผนงานที่ ๓ การเผยแพร่ความรู้เรื่องอนุรักษ์สิ่งแวดล้อมธรรมชาติและศิลปกรรม**

**กิจกรรมที่ 1 การอบรมสัมมนาพัฒนาศักยภาพ**

**โครงการ สร้างเครือข่ายบุคลากรในการอนุรักษ์สิ่งแวดล้อมธรรมชาติและศิลปกรรมเมืองชัยภูมิ**

**๑. หลักการและเหตุผล**

เนื่องจากประเทศไทยเป็นประเทศที่มีแหล่งธรรมชาติและแหล่งศิลปกรรมที่สวยงามของท้องถิ่นอยู่เป็นจำนวนมาก ซึ่งกระจัดกระจายทั่วประเทศ โดยเฉพาะแหล่งน้ำ แก่ง เกาะ ชายหาด ภูเขา ถ้ำ น้ำตก โป่งพุร้อน ซากดึกดาบรรพ์ ธรณีสัณฐานและภูมิลักษณวรรณา รวมถึงแหล่งศิลปกรรมที่สำคัญ เช่น วัดเก่า เจดีย์เก่า โบสถ์ หรือวิหาร สถูป ย่านชุมชนเก่า ชุมชนโบราณ กำแพงเมือง-คูเมือง เป็นต้น สิ่งแวดล้อมศิลปกรรมมีความสำคัญอย่างยิ่งในฐานะเป็นสิ่งที่ส่งเสริมและรักษาคุณค่าตลอดจนคุณภาพของศิลปกรรมให้ดำรงอยู่และมีความหมายมากยิ่งขึ้น จากการพัฒนาเศรษฐกิจและการเจริญเติบโตของเมือง รวมถึงการส่งเสริมการท่องเที่ยว ที่ไม่ได้มีการคำนึงถึงขีดความสามารถของการรองรับของพื้นที่ มีการจัดทำแผนแต่ขาดการนำแผนไปสู่การปฏิบัติ ขาดการดูแลรักษาที่ต้องอาศัยความร่วมมือจากทุกภาคส่วน ประกอบกับการมุ่งหวังรายได้ทางด้านเศรษฐกิจและการท่องเที่ยวเป็นหลัก ทำให้ทั้งตัวแหล่งธรรมชาติและแหล่งศิลปกรรม รวมถึงสิ่งแวดล้อมบริเวณโดยรอบของแหล่งถูกคุกคาม สถานการณ์เช่นนี้ได้เกิดขึ้นในหลายพื้นที่ ทำให้เกิดความเสียหายต่อแหล่งธรรมชาติและแหล่งศิลปกรรม รวมทั้งสภาพแวดล้อมโดยรอบ หากสิ่งแวดล้อมที่เกี่ยวเนื่องกับศิลปกรรมถูกทำลายหรือเสื่อมโทรมลงไป ย่อมส่งผลกระทบให้คุณภาพและคุณค่าของศิลปกรรมด้วย จนหมดความหมายในทึ่สุด และเพื่อให้การบริหารจัดการ หรือการป้องกันสิ่งแวดล้อมแหล่งธรรมชาติและแหล่งศิลปกรรม สำนักงานนโยบายและแผนทรัพยากรธรรมชาติและสิ่งแวดล้อมมีหน้าที่รับผิดชอบงานด้านอนุรักษ์สิ่งแวดล้อมธรรมชาติและศิลปกรรมให้บรรลุวัตถุประสงค์ให้สิ่งแวดล้อมศิลปกรรมได้รับการเอาใจใส่ดูแลรักษา และอนุรักษ์อย่างถูกต้องเหมาะสม รวมทั้งให้การอบรมสร้างจิตสำนึกแก่ประชาชน และหน่วยงานที่เกี่ยวข้อง เพื่อให้ท้องถิ่นเข้ามามีส่วนร่วมในการดำเนินงาน

หน่วยอนุรักษ์สิ่งแวดล้อมธรรมชาติและศิลปกรรมจังหวัดชัยภูมิ เห็นความสำคัญของการเสริมสร้างความรู้ความเข้าใจ และความตระหนักในการอนุรักษ์คุ้มครองสิ่งแวดล้อมธรรมชาติและศิลปกรรม จึงมุ่งหวังให้ท้องถิ่น ได้เห็นคุณค่าความสำคัญและการมีส่วนร่วมในการอนุรักษ์สิ่งแวดล้อมธรรมชาติและศิลปกรรมของท้องถิ่น พร้อมทั้งเกิดเครือข่ายบุคลากรการดำเนินงานอนุรักษ์คุ้มครองสิ่งแวดล้อมธรรมชาติและศิลปกรรม เพื่อให้เกิดการประสานความร่วมมือกันในทุกภาคส่วน เกิดความสะดวก รวดเร็ว และสามารถขับเคลื่อนงานไปสู่เป้าหมายตามที่ต้องการ จึงได้จัดทำโครงการสร้างเครือข่ายบุคลากรในการอนุรักษ์สิ่งแวดล้อมธรรมชาติและศิลปกรรมเมืองชัยภูมิ

**๒. วัตถุประสงค์**

๒.๑ เพื่อสร้างจิตสำนึกและความตระหนักและความรู้ ความเข้าใจในการอนุรักษ์สิ่งแวดล้อมธรรมชาติและศิลปกรรมแก่กลุ่มเป้าหมาย

๒.๒ เพื่อสร้างเครือข่ายบุคลากรในการอนุรักษ์สิ่งแวดล้อมธรรมชาติและศิลปกรรมของท้องถิ่น   
 ๒.๓ เพื่ออนุรักษ์ไว้ซึ่งสิ่งแวดล้อมธรรมชาติและแหล่งศิลปกรรม อันดีที่บรรพบุรุษของเราได้สั่งสมไว้

**๓. เป้าหมาย**

เกิดแนวร่วมด้านการอนุรักษ์สิ่งแวดล้อมธรรมชาติและศิลปกรรมในแต่ละท้องถิ่นที่ครอบคลุมทุกภาคส่วน ซึ่งจะเป็นกาลังสำคัญในการผลักดันให้การดำเนินงานด้านอนุรักษ์สิ่งแวดล้อมธรรมชาติและศิลปกรรมเกิดผลอย่างเป็นรูปธรรมและต่อเนื่องยั่งยืน

**๔. ขอบเขตการดำเนินงาน**

อบรมเยาวชนเพื่อร่วมอนุรักษ์สิ่งแวดล้อมธรรมชาติและศิลปกรรมเมืองชัยภูมิ รูปแบบการดำเนินการ เป็นการนำความรู้ที่ได้รับไปใช้ในการอนุรักษ์ คุ้มครองและฟื้นฟูคุณภาพสิ่งแวดล้อมธรรมชาติและศิลปกรรมในระดับชุมชนท้องถิ่นและสร้างจิตสำนึก

**๕. กลุ่มเป้าหมาย**  จำนวน 50 คน

- กลุ่มนักเรียนระดับมัธยมศึกษาโรงเรียนในจังหวัดชัยภูมิ

**๖. กิจกรรม** ประกอบด้วย

๑. การอบรมสัมมนาเผยแพร่ความรู้เรื่องการอนุรักษ์สิ่งแวดล้อมธรรมชาติและศิลปกรรมเมืองชัยภูมิ โดยวิทยากรผู้มีความรู้

๒. ถอดบทเรียนจากความรู้ที่ได้สู่การปฏิบัติเพื่อการอนุรักษ์สิ่งแวดล้อมธรรมชาติและศิลปกรรมเมืองชัยภูมิที่ยั่งยืน

๒. นำเยาวชนผู้เข้ารับการอบรมศึกษาแหล่งศิลปกรรม ในจังหวัดชัยภูมิ เพื่อสร้างจิตสำนึกและความตระหนักและความรู้ ความเข้าใจในการอนุรักษ์สิ่งแวดล้อมธรรมชาติและศิลปกรรม

.

**7. วัน เวลา สถานที่**

- โรงเรียนสตรีชัยภูมิ อำเภอเมืองชัยภูมิ จังหวัดชัยภูมิ

- อนุสาวรีย์พระยาภักดีชุมพ ([เจ้าพ่อพญาแล](https://esan108.com/%e0%b8%a8%e0%b8%b2%e0%b8%a5%e0%b9%80%e0%b8%88%e0%b9%89%e0%b8%b2%e0%b8%9e%e0%b9%88%e0%b8%ad%e0%b8%9e%e0%b8%8d%e0%b8%b2%e0%b9%81%e0%b8%a5-%e0%b8%8a%e0%b8%b1%e0%b8%a2%e0%b8%a0%e0%b8%b9%e0%b8%a1%e0%b8%b4.html))

- ปรางกู่

- พระเจ้าองค์ตื้อ (ภูพระ)

- ใบเสมาธินบ้านกุดโง้ง

- นครกาหลง

- เสมาหินบ้านคอนสวรรค์

- โบราณสถานคอนกู้

- กู่แดง

- เมืองหามหอก

- พระธาตุหนองสามหมื่น

- พระธาตุกุดจอก

\* สถานที่อาจเปลี่ยนแปลงตามความเหมาะสม

**8. งบประมาณ**

- 43,600 บาท

**9. ระยะเวลาดาเนินการ**

๒ วัน

**10. ผู้รับผิดชอบโครงการ**

หน่วยอนุรักษ์สิ่งแวดล้อมธรรมชาติและศิลปกรรมท้องถิ่น จังหวัดชัยภูมิ

นางสาวคำพันธ์ มัทธุรถ โทร ๐๘๗ – ๒๖๐๙๓๘๕

โทรสาร ๐๔๔-๘๑๖๒๘๘

**๑๑. ผลที่คาดว่าจะได้รับ**

๑1.๑ กลุ่มเป้าหมายในพื้นที่ได้มีความรู้ความเข้าใจในการอนุรักษ์สิ่งแวดล้อมธรรมชาติและศิลปกรรม และมีการดาเนินงานร่วมกันเกิดเป็นเครือข่ายการเฝ้าระวังปัญหาสิ่งแวดล้อมธรรมชาติและศิลปกรรมในท้องถิ่น

๑1.๒ ได้ทะเบียนเครือข่ายบุคลากรในการอนุรักษ์สิ่งแวดล้อมธรรมชาติและศิลปกรรมของท้องถิ่นที่ผ่านการฝึกอบรมแล้ว เพื่อเป็นฐานข้อมูลสาหรับการดำเนินงานอย่างต่อเนื่องต่อไป

**ประมาณการค่าใช้จ่าย**

- ค่าตอบแทนวิทยากร ( ๖๐๐ บาท x ๔ คน x ๖ ชั่วโมง ) = ๑๔,๔๐๐ บาท

- ค่าอาหารสำหรับผู้เข้ารับการอบรม ( 5๐ คน x ๖๐ บาท x ๒ มื้อ) = ๖,0๐๐ บาท

- ค่าอาหารว่างและเครื่องดื่มสำหรับผู้เข้ารับการอบรม ( 5๐ คน x 25 บาท x 4 มื้อ) = 5,๐๐๐ บาท

- ค่าเช่าเหมารถ = ๑0,๐๐๐ บาท

- ค่าเช่าสถานที่ = ๑,๕๐๐ บาท

- ค่าวัสดุและเอกสารประกอบการอบรม = 2,200 บาท

- ค่าทำเอกสารสรุปผลการประเมิน = ๒๐๐ บาท

- ค่าป้ายไวนิล ๘๐๐ บาท

- ค่าเบี้ยเลี้ยงครู (คณะทำงาน) = ๓,๕๐๐ บาท

**รวม 43,600 บาท**

**หมายเหตุ ถัวเฉลี่ยทุกรายการ**

 ผู้รับผิดชอบโครงการ

(นางสาวคำพันธ์ มัทธุรถ)

เจ้าหน้าที่หน่วยอนุรักษ์สิ่งแวดล้อมธรรมชาติและศิลปกรรมจังหวัดชัยภูมิ